Saleum ulôn tuan bri dari ujông samudra
Keu mandum syèdara di rata lungkiek sagoe
Na saboh hikayat nyang dibungkôh lam caritra
Keu haba peuingat rakan-rakan nanggroe
Na keuh Khoja Faqih Jalaluddin geupeumulia Rawue
Bak saboh masa di pucôk lueng Meureudu
Ngen rombongan Meuriam Lada Secupak geuhijrah u nanggroe
Asai dari Turki, ngen nan Teungku Japakeh meusyuhu di Meureudu
Awai kisah watee trôh Paduka Sultan Iskandar Muda
Teungku Japakeh ngen rakyat geutrön sigra
Tapi Paduka Raja bungèh leupah na
Pakôn baro inoehat trôh awak gata
Geuseuöt lee Teungku Japakeh ngôn mata hu su meutaga
Kamoe awai trôh lagee janji Tuanku Raja
Di keue Paduka Raja hana bèda
“Kacok boh gadông ngen boh birah, ureung han ek mutadarah bèk kapumeulia”
Sultan Iskandar Muda geulakee meu’ah
Ka geuteumee punca masalah
Ngen hatee mulia geuteurimông bantah
Bah nyak teupat janji nyang salah
Nyan keuh nyoe akhé nyata dari kisah
Beuhé leupah na Teungku Japakeh
Ngen Paduka Raja geutem seuöt bantah
Seumoga rakan-rakan mandum neupateh
Bak akhé kata na peulajaran
Ta côk hai aduen seubagoe pemikiran
Nyoe hikayat beujeut keu tauladan
Kiban ureung awai beuhé hana lawan
(Pineung 3. Eskişehir, 24062011, 07.01)
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn